[](http://www.google.hr/url?sa=i&rct=j&q=grb+rh+vektor&source=images&cd=&cad=rja&docid=FJyI4p99RBVGFM&tbnid=XJduleYSX1GKQM:&ved=0CAUQjRw&url=http://uk.wikipedia.org/wiki/%D0%9F%D0%B0%D0%B3%D0%B0%D0%BD%D1%96%D1%8F&ei=lZpJUZqqDIbFtQaQ6IDYAw&bvm=bv.44011176,d.Yms&psig=AFQjCNG9iORZg9_K0B4Xh1EGfy_oP7YdNg&ust=1363864306224127)

**SLUŽBENI GLASNIK**

**OPĆINE SALI**

**Broj: 7 Sali, 29. lipnja 2023. Godina: XI**

**SADRŽAJ:**

* Odluka o izmjeni i dopuni Odluke o davanju u najam stanova u vlasništvu Općine Sali.. 2
* Odluka o raspisivanju javnog natječaja za zakup poljoprivrednog zemljišta u

vlasništvu Republike Hrvatske na području Općine Sali ……………………………….. 3

* Odluka o izmjeni i dopuni Odluke o izgledu službene odore te izgledu i sadržaju

službene iskaznice komunalnog redara ………………………………………………….. 4

* Odluka o izmjeni i dopuni Odluke o popisu nerazvrstanih cesta na području Općine Sali.7
* Odluka o izmjeni i dopuni Odluke o regulaciji prometa „Sali – Porat“ …………………. 8
* Odluka o izmjeni i dopuni Odluke o koeficijentima za obračun plaće službenika

i namještenika u Općini Sali …………………………………………………………….. 9

* Odluka o izmjeni i dopuni Odluke o plaći i ostalim pravima načelnika i zamjenika

načelnika Općine Sali …………………………………………………………………… 10

* Odluka o ukidanju statusa javnog dobra u općoj uporabi ……………………………….. 11

Na temelju odredbe članka 51. Zakona o najmu stanova („Narodne novine“ broj 91/96, 48/98, 66798, 22/06, 68/18 i 105/20) te odredbe članka 30. Statuta Općine Sali („Službeni glasnik Općine Sali“ broj 5/16), Općinsko vijeće Općine Sali, na sjednici održanoj 29. lipnja 2023. donosi

**ODLUKU**

**O IZMJENI I DOPUNI ODLUKE  
O DAVANJU U NAJAM STANOVA U VLASNIŠTVU OPĆINE SALI**

**Članak 1.**

Ovom odlukom izmjenjuje se Odluka o davanju u najam stanova u vlasništvu Općine Sali („Službeni glasnik Općine Sali“ broj 4/2022; dalje: Odluka) na način da se iza članka 28. Odluke dodaje članak 28.a. koji glasi:

„Članak 28.a.

Vlastita ulaganja Najmoprimca u uređenje ili rekonstrukciju stana, a za koja je Najmodavac prethodno izdao suglasnost sukladno članku 24. Odluke, priznati će se kroz plaćanja najmanje 50% umanjene najamnine do visine povrata uloženih sredstava, odnosno na rok sukladno Ugovoru o najmu, a što će se urediti Dodatkom ugovora o najmu.“

**Članak 2.**

Ova Odluka stupa na snagu osmog dana od dana objave u „Službenom glasniku Općine Sali“.

KLASA: 940-01/22-01/34

URBROJ: 2198/15-01-23-2

U Salima, 29. lipnja 2023.

**OPĆINSKO VIJEĆE OPĆINE SALI**

**Predsjednica**  
Ivana Kirinić Frka

Na temelju članka 31. stavka 5. Zakona o poljoprivrednom zemljištu ("Narodne novine" broj 20/18, 115/18, 98/19 i 57/22), Programa raspolaganja poljoprivrednim zemljištem u vlasništvu Republike Hrvatske za Općinu Sali ("Službeni glasnik Općine Sali" broj 6/2020) na koji je Ministarstvo poljoprivrede dalo suglasnost zaprimljenu 1. travnja 2021. i članka 30. Statuta Općine Sali („Službeni vjesnik Općine Sali“ broj 2/2016) Općinsko vijeće Općine Sali na sjednici, održanoj 29. lipnja 2023., donijelo je

**ODLUKU**

**o raspisivanju javnog natječaja**

**za zakup poljoprivrednog zemljišta u vlasništvu Republike Hrvatske**

**na području Općine Sali**

**I.**

Raspisuje se javni natječaj za zakup poljoprivrednog zemljišta u vlasništvu države na području Općine Sali u katastarskoj općini Dragove, koje je Programom raspolaganja poljoprivrednim zemljištem u vlasništvu Republike Hrvatske na području Općine Sali predviđeno za zakup ili je predviđeno za povrat ili ostale namjene.

Na rok od 25 godina s mogućnošću produljenja za isto razdoblje daje se u zakup zemljište koje je navedeno u Tablici koja se nalazi u prilogu ove Odluke i čini njezin sastavni dio.

**II.**

Općinsko vijeće Općine Sali provest će postupak javnog natječaja prikupljanjem pisanih ponuda.

**III.**

Početna cijena u natječaju utvrđena je na temelju Uredbe o načinu izračuna početne zakupnine poljoprivrednog zemljišta u vlasništvu Republike Hrvatske te naknade za korištenje voda radi obavljanja djelatnosti akvakulture ("Narodne novine" broj 89/2018).

**IV.**

Maksimalna površina za zakup po sudioniku natječaja iznosi 15 ha, a uključuje površine državnoga poljoprivrednog zemljišta koje je taj sudionik dobio u zakup po natječajima provedenim od stupanja na snagu Zakona o poljoprivrednom zemljištu ("Narodne novine", broj 20/18, 115/18 i 98/2019).

**V.**

Tekst javnog natječaja objavit će se na oglasnoj ploči i mrežnoj stranici Općine Sali u trajanju od 30 dana.

Pisane ponude se dostavljaju Općini Sali u roku od 30 dana od objave natječaja na oglasnoj ploči i mrežnoj stranici Općine Sali.

**VI.**

Popis čestica za zakup poljoprivrednog zemljišta u vlasništvu Republike Hrvatske na području Općine Sali nalazi se u prilogu ove Odluke i čini njezin sastavni dio.

**VII.**

Odluku o izboru najpovoljnije ponude donosi Općinsko vijeće Općine Sali na prijedlog Povjerenstva za zakup poljoprivrednog zemljišta u vlasništvu Republike Hrvatske za Općinu Sali.

Odluka o izboru najpovoljnije ponude dostavit će se na prethodno mišljenje Zadarskoj županiji i na suglasnost Ministarstvu poljoprivrede.

**VIII.**

Stručne poslove u vezi s postupkom provedbe javnog natječaja za zakup obavlja Jedinstveni upravni odjel Općine Sali.

**IX.**

Ova Odluka objavit će se u „Službenom glasniku Općine Sali“ te stupa na snagu osmog dana od dana objave.

KLASA: 320-01/23-01/04

URBROJ: 2198/15-01-23-1

U Salima, 29. lipnja 2023.

**OPĆINSKO VIJEĆE OPĆINE SALI**

**PREDSJEDNICA**

Ivana Kirinić Frka

\*\*\*\*\*\*\*\*\*\*\*\*\*\*\*\*\*\*

Na temelju odredbe članka 111. stavka 3. Zakona o komunalnom gospodarstvu („Narodne novine“ broj 68/18, 110/18 i 32/20) i članka 30. Statuta Općine Sali („Službeni glasnik Općine Sali“ broj 2/2016 – pročišćeni tekst), Općinsko vijeće Općine Sali, na sjednici održanoj 29. lipnja 2023. godine donijelo je

**ODLUKU**

**o izmjeni i dopuni Odluke o izgledu službene odore te izgledu i sadržaju službene iskaznice komunalnog redara**

**Članak 1.**

Ovom se odlukom izmjenjuje se Odluka o izgledu službene odore te izgledu i sadržaju službene iskaznice komunalnog redara „„Službeni glasnik Općine Sali“ broj 4/2022“ na način da članak 2. glasi:

„*Komunalni redar je dužan za vrijeme obavljanja službe nositi službenu odoru propisanu ovom Odlukom. Iznimno komunalni redar može obavljati dužnost i u civilnoj odjeći kada je to potrebno zbog provođenja komunalnih akcija, uz odobrenje pročelnika.*

*Službena odora komunalnog redara je zimska i ljetna, a čine je:*

* Zimska jakna*

* Hlače zimske (muške/ženske)*

* Hlače ljetne (muške/ženske)*

* Suknja zimska/ljetna*

* Košulja zimska dugi rukav (muška/ženska)*

* Košulja ljetna kratki rukav (muška/ženska)*

* Vjetrovka*

* Remen za hlače ili suknju*

* Obuća (zimska/ljetna)*“

Članak 3. se briše, a članak 4. postaje članak 3 i glasi:

„*Zimska jakna je smeđe ili plave boje, odgovarajuće je dužine i seže do ispod pojasa.“*

Članak 5. postaje članak 4. i glasi:

„*Ljetne hlače su bež ili plave boje, dok su zimske hlače smeđe ili plave boje, klasičnog kroja, sa džepovima sa strane. Oko struka se nalazi potreban broj držača za remen, a na stražnjoj strani nalaze se dva džepa sa skrivenim kopčanjem*.„

Članak 6. postaje članak 5. i glasi:

„*Zimska i ljetna suknja su smeđe ili plave boje, klasičnog kroja, dužine do koljena.*“

Članak 7. postaje članak 6. i glasi:

„*Ljetna i zimska košulja su bež ili svijetloplave boje. Na prednjoj strani košulje u visini prsa našiven je jedan džep, kopčanje košulje je s prednje strane plastičnim gumbima, a ovratnik je klasičnog kroja.*

*Komunalni redar na lijevom rukavu ljetne i zimske košulje, 5 cm ispod ramenog sastava, nosi našivak – Općina Sali.*“

Članak 8. postaje članak 7. i glasi:

„*Vjetrovka s kapuljačom je smeđe ili plave boje, odgovarajuće je dužine i seže do ispod pojasa. Na lijevoj i desnoj strani na prsima urezani su uspravni džepovi koji se zatvaraju kopčanjem, a na donjem dijelu vjetrovke na obje strane dva su džepa.*“

Članak 9. postaje članak 8. i glasi:

„*Pojedini dijelovi odore nemaju utvrđeni rok uporabe, već se zamjenjuju nakon dotrajalosti, većeg oštećenja ili potpunog uništenja nastalog prilikom obavljanja zadaće komunalnog redara.*

*Dio odore sa rokom uporabe prikazan je u tablici s popisom dijelova službene odore i naznakom roka uporabe, a koja je sastavni dio ove Odluke u prilogu br. 1.*“

Članak 6. postaje članak 9. i tako redom sve do posljednjeg članka.

Prilog 1. mijenja se tako da sad glasi:

**Prilog 1.**

**POPIS DIJELOVA SLUŽBENE ODORE S NAZNAKOM ROKA UPORABE**

|  |  |  |  |
| --- | --- | --- | --- |
| **Red. br.** | **Naziv i vrsta** | **Količina (pari)** | **Uporabni rok u mjesecima** |
| **I.** | **Zimska službena odora** |  |  |
| 1. | Hlače (muške/ženske) | 2 |  |
| 2. | Suknja | 2 |  |
| 3. | Košulja (muška/ženska) | 3 |  |
| 4. | Zimska jakna | 1 | 12 |
| 5. | Obuća | 1 | 6 |
| **II.** | **Ljetna službena odora** |  |  |
| 1. | Hlače (muške/ženske) | 2 |  |
| 2. | Suknja | 2 |  |
| 3. | Košulja (muška/ženska) | 4 |  |
| 4. | Proljetna jakna | 1 | 12 |
| 5. | Obuća | 1 | 6 |
| **III.** | **Dopunski dio službene odore** |  |  |
| 1. | Remen za hlače/suknju | 1 | 24 |

**Članak 2.**

Ova Odluka stupa na snagu osmog dana od dana objave u „Službenom glasniku Općine Sali“.

KLASA: 030-01/22-01/08

URBROJ: 2198/15-01-23-2

U Salima, 29. lipnja 2023.

**OPĆINSKO VIJEĆE OPĆINE SALI**

**Predsjednica**

Ivana Kirinić Frka

Na temelju odredbe članka 107. stavak 3. Zakona o cestama („Narodne novine“ broj 84/11, 22/13, 54/13, 148/13, 92/14 i 110/19) te odredbe članka 30. Statuta Općine Sali („Službeni glasnik Općine Sali“ broj 2/16) Općinsko vijeće Općine Sali, na sjednici održanoj 29. lipnja 2023. donosi slijedeću

**ODLUKU**

**o ID Odluke o popisu nerazvrstanih cesta na području Općine Sali**

**Članak 1.**

Ovom Odlukom dopunjuje se Popis nerazvrstanih cesta na području Općine Sali kao jedinstvena baza podataka o nerazvrstanim cestama na području Općine Sali, a koji popis predstavlja sastavni dio Odluke o popisu nerazvrstanih cesta na području Općine Sali od 23. listopada 2020., KLASA: 340-01/20-01/12 UR.BROJ: 2198/15-01-20-1 na način da se pod naslovom „Nerazvrstane ceste na području naselja Veli Rat“ izmjenjuje redak 54., na način da isti glasi:

|  |  |  |  |
| --- | --- | --- | --- |
| 54. | 6211  DIO 236  DIO 6117  DIO 6174/1  DIO 6211 | PUT |  |

**Članak 2.**

Ova Odluka stupa na snagu osmog dana od dana objave u „Službenom glasniku Općine Sali“.

KLASA: 340-01/20-01/12

URBROJ: 2198/15-01-23-8

U Salima, 29. lipnja 2023.

**OPĆINSKO VIJEĆE OPĆINE SALI**

**Predsjednica**  
Ivana Kirinić Frka

Općinsko vijeće Općine Sali, u skladu s odredbom članka 5. Zakona o sigurnosti prometa na cestama („Narodne novine“ broj 67/08, 48/10, 74/11, 80/13, 158/13, 92/14, 64/15, 108/17, 70/19 i 42/20) i na temelju članka 30. Statuta Općine Sali („Službeni glasnik Općine Sali“ broj 2/16), na sjednici održanoj 29. donosi

**ODLUKU**

**o izmjeni i dopuni Odluke o regulaciji prometa „Sali – Porat“**

**Članak 1.**

Ovom se odlukom izmjenjuje Odluka o regulaciji prometa „Sali – Porat“ („Službeni glasnik Općine Sali“ broj 6/2023“) na način da članak 2. glasi:

„*Promet preko Porta se zabranjuje svaki dan u razdoblju od 00,00 do 07,00 i od 17,00 do 24,00 sati i to podizanjem fizičke prepreke na nerazvrstanoj cesti oznake k.č. 20921/1 k.o. SALI NOVO, između ugostiteljskog objekta „Maiora“ i restorana „Toni“ te na lokaciji kod „Katafuća“.*

*U dijelu ispred kućnih brojeva 74A i 74B u dužini od 75 metara, i kućnog broja 69 u dužini od 20 m, sve na adresi Sali II, na nerazvrstanoj cesti oznake k.č. 20846 k.o. Sali, postavit će se prometni znak zabrane zaustavljanja i parkiranja ( B36 – 4 komada ) sa dopunskom pločom „Osim na obilježenim mjestima“ ( E09 – 2 komada ).*“

**Članak 2.**

Ova Odluka stupa na snagu na dan donošenja.

KLASA: 340-01/23-01/03

URBROJ: 2198/15-01-23-2

U Salima, 29. lipnja 2023.

**OPĆINSKO VIJEĆE OPĆINE SALI**

**Predsjednica**

Ivana Kirinić Frka

Na temelju odredbe članka 10. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10) i članka 30. Statuta Općine Sali („Službeni glasnik Općine Sali“ broj 2/16), Općinsko vijeće Općine Sali na sjednici održanoj 29. lipnja 2023., na prijedlog općinskog načelnika donijelo je

**ODLUKU**

**o izmjeni i dopuni Odluke o koeficijentima za obračun plaće**

**službenika i namještenika u Općini Sali**

**Članak 1.**

Ovom Odlukom izmjenjuje se Odluka o izmjeni i dopuni Odluke o koeficijentima za obračun plaće službenika i namještenika u Općini Sali („Službeni glasnik Općine Sali“ broj 6/2021) u dijelu članka 5. na način da Redni broj 4. u tablici sad glasi:

|  |  |  |  |  |  |  |
| --- | --- | --- | --- | --- | --- | --- |
| 4. | ADMINISTRATIVNI REFERENT | III | Referent | 11 | 1 | 1,27 |

**Članak 2.**

Ova odluka stupa na snagu osmog dana od objave u „Službenom glasniku Općine Sali“.

KLASA: 120-01/21-01/02

URBROJ: 2198/15-01-23-2

U Salima, 29. lipnja 2023.

**OPĆINSKO VIJEĆE OPĆINE SALI**

**Predsjednica**  
Ivana Kirinić Frka

Na temelju odredbe članka 3. Zakona o plaćama u lokalnoj i područnoj (regionalnoj) samoupravi („Narodne novine“ broj 28/10 i 10/23) i članka 30. Statuta Općine Sali („Službeni glasnik Općine Sali“ broj 5/16), Općinsko vijeće Općine Sali na sjednici održanoj 29. lipnja 2023. donijelo je

**ODLUKU**

**o izmjenama i dopunama Odluke o plaći i ostalim pravima**

**načelnika i zamjenika načelnika Općine Sali**

**Članak 1.**

Ovom Odlukom izmjenjuje se Odluka o plaći i ostalim pravima načelnika i zamjenika načelnika Općine Sali („Službeni glasnik Općine Sali“ broj 5/2015; u daljnjem tekstu: Odluka) na način da naslov Odluke sada glasi:

„ODLUKA O PLAĆI I OSTALIM PRAVIMA OPĆINSKOG NAČELNIKA OPĆINE SALI“

te da članak 4. Odluke sada glasi:

„Osnovica za obračun plaće općinskog načelnika utvrđuje se u visini osnovice za obračun plaće državnih dužnosnika, prema propisima kojima se uređuju obveze i prava državnih dužnosnika.

Koeficijent za izračun plaće općinskog načelnika je:

1. općinski načelnik .. . . . . . . . . . . ... . . . ... . . 3,5“

**Članak 2.**

Ova Odluka stupa na snagu osmog dana od dana objave u „Službenom glasniku Općine Sali“.

KLASA: 022-01/15-01/11

URBROJ: 2198/15-01-23-3

U Salima, 29. lipnja 2023.

**OPĆINSKO VIJEĆE OPĆINE SALI**

**PREDSJEDNICA**

Ivana Kirinić Frka

Na temelju odredbe članka 103. Zakona o cestama („Narodne novine“ broj 84/11, 22/13, 54/13, 148/13, 92/14 i 110/19) te odredbe članka 30. Statuta Općine Sali (»Službeni glasnik Općine Sali« broj 2/16) Općinsko vijeće Općine Sali, na sjednici održanoj 29. lipnja 2023. donosi slijedeću

**ODLUKU  
o ukidanju statusa javnog dobra u općoj uporabi**

**Članak 1.**

Utvrđuje se kako je trajno prestala potreba korištenja:

- kat. čestice 5562/2 k.o. Dragove, oznaka zemljišta „DRAGOVE, PRIRODNO NEPLODNO ZEMLJIŠTE“, u površini od 34 m².

**Članak 2.**

Ukida se status javnog dobra u općoj uporabi:

- kat. čestice 5562/2 k.o. Dragove, oznaka zemljišta „DRAGOVE, PRIRODNO NEPLODNO ZEMLJIŠTE“, u površini od 34 m².

**Članak 3.**

Ova Odluka dostaviti će se Općinskom sudu u Zadru, Zemljišnoknjižnom odjelu, radi provedbe brisanja statusa javnog dobra u općoj uporabi nekretnina opisanih u članku 1. i članku 2. ove Odluke.

**Članak 4.**

Ova Odluka stupa na snagu danom objave u „Službenom glasniku Općine Sali“.

KLASA: 940-01/23-01/21

URBROJ: 2198/15-01-23-1

U Salima, 29. lipnja 2023.

**OPĆINSKO VIJEĆE OPĆINE SALI**

**Predsjednica**  
Ivana Kirinić Frka

|  |
| --- |
| „Službeni glasnik Općine Sali“ – Službeno glasilo Općine Sali  Izdavač: Općina Sali  Sali, Sali II 74 A, telefon: 023/377-042  Službeni glasnik objavljuje se na: www.opcina-sali.hr |